Obama ne prihvata republikansko 'ne'
Iako njegov plan za smanjenje nezaposlenosti u vrednosti od 447 milijardi dolara nije prošao u Senatu, predsednik Obama ne odustaje
Pošto su republikanci odbili predsednikov plan za otvaranje radnih mesta, Obama je poručio da Amerikanci ne prihvataju ne kao odgovor. S obzirom da predlog zakona u ovoj formi ne može da bude usvojen, Bela kuća se sada okrenula drugoj strategiji optužujući republikance da su odgovorni za kočenje procesa ekonomskog oporavka i vraćanja ljudi na posao. , istakao je predsednik Obama. I pored toga što su svi republikanci u Senatu i dvoje demokrata glasali protiv plana, Obama je obećao da to nije kraj ove bitke - Bela kuća se okrenula novoj strategiji pokušavajući da podeli plan na manje predloge zakona, kako bi Kongres mogao da glasa za svaki pojedinačno. Potpredsednik Sjedinjenih Država, Džozef Bajden je objasnio da Bela kuća hoće da ima uvid u zvaničan stav svakog zaknodavca o zaposlenosti, povećanju poreza za bogatije Amerikance i ulaganju u infrastrukturu. , poručio je potpredsednik Bajden. Republikanci odbacuju deo plana kojim se predviđa povećanje poreza, međutim lider većine u Senatu je nagovestio da postoje oblasti oko kojih bi dve stranke mogle da postignu konsenzus. rekao je republikanac Mič Mekonel, lider većine u Senatu. Dok se demokrate i republikanci u Vašingtonu hronično ne slažu, učesnici pokreta Okupirajmo Volstrit i dalje su na ulicama većih gradova zahtevajući otvaranje novih radnih mesta i generalno bolji tretman vlade i velikih korporacija.